*188. számú előterjesztés*

*Bát-Grill Kft. ingatlanvásárlási kérelmének jóváhagyása*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet jegyző |

***Tisztelt Képviselő- testület!***

A Bát-Grill Baromfifeldolgozó Kft. (7140 Bátaszék, Mohácsi út, hrsz. 721/5.) kérelmet nyújtott be az Önkormányzathoz ingatlanok/ingatlan részek (12 db) vásárlására vonatkozóan (1.sz. melléklet). Az ingatlan elhelyezkedését a 2.sz. melléklet szemlélteti.

|  |  |  |  |  |
| --- | --- | --- | --- | --- |
| **Sorsz.** | **hrsz.** | **Terület (m2)** | **Művelési ág** | **Megvásárlandó terület nagysága (m2)** |
| 1 | 1973/92 | 999 | kivett, beépítetlen terület | 499,5 |
| 2 | 1973/93 | 999 | kivett, beépítetlen terület | 499,5 |
| 3 | 1973/94 | 999 | kivett, beépítetlen terület | 499,5 |
| 4 | 1973/95 | 999 | kivett, beépítetlen terület | 499,5 |
| 5 | 1973/96 | 999 | kivett, beépítetlen terület | 499,5 |
| 6 | 1973/97 | 999 | kivett, beépítetlen terület | 999 |
| 7 | 1973/98 | 999 | kivett, beépítetlen terület | 999 |
| 8 | 1973/99 | 999 | kivett, beépítetlen terület | 999 |
| 9 | 1973/100 | 999 | kivett, beépítetlen terület | 999 |
| 10 | 1973/101 | 1000 | kivett, beépítetlen terület | 1000 |
| 11 | 1973/102 | 1798 | kivett közút | 1798 |
| 12 | 1973/113 | 1816 | kivett közút | 1816 |
|   | **Összesen:** | 13605 |   | **11107,5** |

Javasoljuk a vételi ár összegét a 118/2015.(V.27.) számú önkormányzati határozattal összhangban, 1.000,-Ft+27% ÁFA/m2 mértékben megállapítani.

A szerződéskötéssel és a földhivatali változás bejelentéssel kapcsolatos költségek a vevőt terhelik.

Az egyeztetési tárgyaláson elhangzottaknak megfelelően az érintett ingatlanok összevonásának költségeit az önkormányzat viseli.

A 1973/102 és a 1973/113 hrsz-ú ingatlanok művelési ága kivett közút, ezért esetükben az alábbi eljárást kell követni:

A *nemzeti vagyonról szóló 2011. évi CXCVI. törvény* (továbbiakban: Nvtv.) 5. §-a a helyi önkormányzat tulajdonában álló nemzeti vagyont a kötelező önkormányzati feladatkör ellátását vagy hatáskör gyakorlását szolgáló törzsvagyonra, illetve üzleti vagyonra bontja. A törzsvagyon körében megkülönböztet forgalomképtelen és korlátozottan forgalomképes vagyoni elemeket.

A Nvtv. 5. § (3) bekezdése alapján az önkormányzat kizárólagos tulajdonát képező nemzeti vagyonba tartoznak a helyi közutak és műtárgyaik. A nemzeti vagyon megőrzése és védelme érdekében az állam vagy a helyi önkormányzat kizárólagos tulajdonában álló nemzeti vagyon nem idegeníthető el (forgalomképtelen).

Mivel a 1973/102 és 1973/113 hrsz-ú ingatlanok, mint közutak – a fent hivatkozott jogszabály alapján – forgalomképtelen vagyoni körbe tartoznak, csak akkor képezhetik adásvétel tárgyát, ha nem szolgálják a kötelező önkormányzati feladatok ellátását, azaz megszűnik közút jellegük, és magánútnak minősülnek, ezért az ingatlanok üzleti vagyon körébe való átsorolása válik indokolttá.

Az adásvételi szerződés az alábbi gyakorlati lépések megvalósítását követően köthető meg:

1. a képviselő-testület előzetesen (elviekben) dönt a vételi kérelem jóváhagyásáról;
2. az ingatlanok magánúttá történő átminősítése, melyet a közlekedési hatóság (Tolna Megyei Kormányhivatal Szekszárdi Járási Hivatal Műszaki Engedélyezési és Fogyasztóvédelmi Főosztály – Közlekedési és Útügyi Osztály) tesz meg, kérelemre indult eljárásban;
3. a magánúttá nyilvánító határozatok megküldése a földhivatalnak, ingatlan-nyilvántartási átvezetés céljából;
4. mindkét ingatlan forgalomképes üzleti vagyon elemmé minősítése;
5. magánút megnevezésű ingatlanok esetében megköthető a felek között az adásvételi szerződés.

Fentiek alapján 1973/102, 1973/113 hrsz-ú ingatlanok tekintetében javasoljuk az 1. számú határozati javaslat, míg a többi hrsz. vonatkozásában a 2. számú határozati javaslat elfogadását.

**1.sz. H a t á r o z a t i j a v a s l a t :**

**1973/102, 1973/113 hrsz. ingatlanok értékesítésének előkészítésére**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a bátaszéki belterület 1973/102, 1973/113 hrsz-ú ingatlanok értékesíthetővé válását elviekben támogatja,
2. felkéri Bátaszék Közös Önkormányzati Hivatal Jegyzőjét, hogy az értékesítést megelőző előkészítési munkát kezdje meg.

*Határidő:* 2021. július 31.

*Felelős:* Kondriczné dr. Varga Erzsébet jegyző

*Határozatról értesül:* Bát-Grill Baromfifeldolgozó Kft. kérelmező

 Bátaszéki KÖH Városüzemeltetési I.

 Bátaszéki KÖH Pénzügyi Iroda

 irattár

**2.sz. H a t á r o z a t i j a v a s l a t :**

**1973/92-101 hrsz. ingatlanok értékesítésére**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. az önkormányzat tulajdonában álló 1973/92, 1973/93, 1973/94, 1973/95, 1973/96, 1973/97, 1973/98, 1973/99, 1973/100, 1973/101 hrsz.-ú ingatlanok értékesítésével egyetért,
2. a Bát-Grill Baromfifeldolgozó Kft. (7140 Bátaszék, Mohácsi út, hrsz. 721/5.) (kérelmező) vételi kérelmét elfogadja az ingatlanokra vonatkozóan;
3. az ingatlanok vételárát 1000.- Ft+ 27 % ÁFA/m2 összegben állapítja meg,
4. a szerződéskötéssel és a földhivatali változás bejelentéssel kapcsolatos költségek a vevőt terhelik.
5. az ingatlanok összevonásának fedezetét az önkormányzat 2020. évi költségvetésének általános tartalék kerete terhére biztosítja.

*Határidő:* 2021. július 31.

*Felelős:* Kondriczné dr. Varga Erzsébet jegyző

 (a határozat megküldéséért)

 Dr. Bozsolik Róbert polgármester

 (a szerződés aláírásáért)

*Határozatról értesül:* Bát-Grill Baromfifeldolgozó Kft. kérelmező

 KÖH pénzügyi iroda

 KÖH városüzemeltetési iroda

irattár